Predsjednik Hrvatske demokratske zajednice Tomislav Karamarko prije dva je dana nastupio u emisiji 2U9 na kanalu JabukaTV. O njegovom se gostovanju odmah pojavio niz tvita i statusa po društvenim mrežama jer je šef oporbe u jednom dijelu intervjua kazao “stand-up firme” umjesto “startup firme”, no audio-vizualnog dokaza navodnog gafa nije bilo.

Karamarko konačno otkrio tajni gosp. program…pokrenut će Hrv. gosp. Sa Stand up firmama ????pa nek ide sve u k…. — Beerokrat? (@beerokrat_) November 2, 2015

Znači, Karamarko "Stand up firme" hoće biti premijer #izborirh — Bishonen (@bishonen_) November 2, 2015

Telegram je iskopao klip iz navedenog gostovanja, a možete pogledati ovdje. Karamarko se, na sugestiju voditelja, vrlo brzo ispravio i kazao “startup firme, pardon”.

U tom dijelu intervjua, Tomislav Karamarko hvalio je Izrael kao jedan od modela za razvoj Hrvatske, pošto, bez obzira na česte ratove, ostvaruju rast BDP-a, razvijaju poduzetnišvo i proizvode hranu. “Svaki dan se razvijaju, veliki broj ljudi se zapošljava. Postoje modeli iz kojih mi možemo učiti. Definitivno od Izraela možemo učiti”, kazao je nakon gafa.